**Subsistenslandbrug på Afrikas Horn**

I denne opgave skal du opnå en bedre forståelse af hvad der kendetegner et subsistenslandbrug på Afrikas Horn, samt hvilket udfordringer subsistensproduktionen står overfor.

For at give et bedre billede af hvordan subsistenslandbrug ser ud i praksis, samt hvilke udfordringer de står overfor, er det nyttigt at se filmklip.

**When the Rain Fails**. Dokumentar fra det nordlige Etiopien om udfordringer, muligheder og tørke.

Kort version, 13 min: [Se filmen her](https://www.youtube.com/watch?v=Xf9QNPaYfl8).

Lang version, 45 min: [Se filmen her](https://drive.google.com/file/d/1ofBVgu2XQmce0-3m9UTntSGnfRk7Onj1/view).

1. Hvad kendetegner dagligdagen for de subsistenslandbrug og personer/familier man ser i filmklippene? Hvordan bor de? Hvad spiser de? Hvor får de deres indtægt fra? Hvordan klarer de hverdagens forskellige udfordringer?
2. Har vi subsistenslandbrug i Danmark? Kan man eksempelvis sammenligne den danske landmandsfamilie portrætteret i programmet ’bonderøven’ med subsistenslandbrug på Afrikas Horn? Identificer ligheder og forskelle
3. Find billeder på nettet, der viser subsistenslandbrug på Afrikas Horn. Hvad kendetegner billederne? Hvilke værktøjer/maskiner bruger de? Hvad dyrker de? Hvor mange mennesker er der på billederne? Hvordan adskiller de sig mest fra dansk landbrug?

|  |
| --- |
| Gem jeres svar og data, så de kan indgå i besvarelsen af den overordnede problemstilling ”Hvorfor sulter de på Afrikas Horn?”  **HUSK:** *Jo bedre data – des bedre argumentation.* |